**18. lépés**

**Ajánlás** a presbiteri eskü szövegére

***Presbiteri eskü***

*Én ………………………………………………………………,*

*főgondnok / gondnok / presbiter / pótpresbiter,*

*a ……………………………-i Református Egyházközség Presbitériumának tagja,*

*Isten és a gyülekezetem színe előtt esküszöm,*

*hogy a megbízatásommal járó szolgálatomat*

*Isten Szentlelkét segítségül hívva,*

*legjobb tudásom és képességeim szerint*

*felelős szeretettel végzem.*

*Presbiteri feladataimnak*

*egyházunk törvényes rendje*

*és gyülekezetem elvárásai szerinti teljesítésével*

*a ……………………………-i Református Egyházközség,*

*és a Magyarországi Református Egyház*

*lelki és fizikai épülését szolgálom.*

*Egész életemmel hirdetem*

*Krisztus evangéliumának jóhírét*

*a Szentháromság Egy Isten dicsőségére,*

*és keresztyén testvéreim javára.*

*Isten engem úgy segítsen!*

*ÁMEN*

*Megjegyzés:*

* *Az eskütételre – a presbitérium lelki és közösségi egységének kifejezése okán – ajánljuk, hogy a teljes presbitérium álljon ki a gyülekezet elé, esküt azonban csak azok tegyenek, akiket újólag választottak meg a tisztségre.*